Ole Puntervold

Ole Puntervold (født 15. juli 1874 i Grimstad, død 12. april 1940) var en norsk ingeniør, sjømannsprest, sogneprest og dertil ordfører i Engerdal 1917–19.Harald Hvattum. Engerdal kommune gjennom 100 år : 1911-2011. Utgitt av kommunen, 2011. ISBN 978-82-990025-7-8. Kapitlet «Ordførere i Engerdal»; side 285-293  (opplysninger om leveår i biografi over datteren.) 

Han tok eksamen ved Horten tekniske skole 1891,   artium i 1894, og drev et eget mekanisk firma 1897–1900. Cand.theol. 1901. Startet Narvik private middelskole 1902. Sjømannsprest i Port Elizabeth, Sør-Afrika 1903–06 og i Buenos Aires 1906–08. Prest i Engerdal fra 1909, fra 1911 sogneprest i den nyopprettede kommunen.   

Som sogneprest i Engerdal ble han valgt inn i kommunestyret ved et flertallsvalg i 1916. Han ble valgt til ordfører, men forlot bygda i 1919, før valgperioden gikk ut.

Han arbeidet fra 1919 ved Kristelig Pressekontor, og fra 1925 som kapellan i Grønland kirke.  Sekretær i For Bibel og Bekjennelse 1922–1925. 

Han utga pamfletten Bibelens vei til social retfærdighet : det 9de bud efter dets oprindelige mening i 1922. 

Han var bror av juristen Michael Puntervold.

 Referanser 

Kategori:Norske lutherske prester
Kategori:Ordførere i Engerdal
Kategori:Personer fra Grimstad kommune
Kategori:Fødsler i 1874
Kategori:Dødsfall i 1940